### Resume

På Kultur- og Idrætsudvalgets område skal der udpeges medlemmer til en række udvalg, bestyrelser, repræsentantskaber mv. Udpegningen skal efterfølgende godkendes endeligt i Byrådet.

### Sagsfremstilling

Billedkunstrådet i Vejle Kommune blev nedsat af Byrådet i 2012 Og har til formål at fremme billedkunsten lokalt og bidrage til dens kvalitet og udvikling.

Det kommunale Billedkunstråd skal sikre en dynamisk koordinering inden for området og agere som konsulent i forbindelse med æstetiske og kunstfaglige spørgsmål. Billedkunstrådet består, i henhold til vedtægterne, af syv medlemmer. Billedkunstrådets funktionsperiode følger i henhold til vedtægterne den kommunale valgperiode. Vedtægterne er godkendt af Byrådet. Såfremt man skulle ønske at nedlægge Billedkunstrådet vil det kræve, at Byrådet beslutter det.

Billedkunstrådet har følgende sammensætning:

* To byrådsmedlemmer
* Tre kunstfaglige repræsentanter efter indstilling fra Billedkunstforeningen (BKF) - BKF har endnu ikke indstillet disse tre repræsentanter. Når BKF har indstillet repræsentanterne vil indstillingerne blive forelagt Kultur- og Idrætsudvalget samt Byrådet til politisk behandling.
* En repræsentant fra kunstmuseet med kunstfaglig baggrund, efter indstilling fra museumschefen i Vejle Kommune
* En repræsentant fra design- eller arkitektverdenen

Billedkunsforeningen indstiller følgende som medlemmer af Billedkunstrådet:

Ernst Nørgaard

Zelma Møller

Danny Nilsson

Forvaltningen indstiller arkitekt Bodil Knudsen fra Teknik og Miljø, og fra kunstmuseet museumschef Simon Holm.

På Kultur- og Idrætsudvalgets møde den 18. januar 2022, sag 4, anbefalede udvalget Carsten Mortensen og Katrine Søndergaard som medlemmer af Billedkunstrådet.

### Klima og resiliensvurdering

Ingen bemærkninger.

### Sagens videre forløb

Sagen skal efterfølgende behandles af Byrådet.

### Historik

Kultur- og Sundhedsdirektøren indstiller, 8. marts 2022, pkt. 47:

at Kultur- og Idrætsudvalget anbefaler Carsten Mortensen og Katrine Søndergaard som medlemmer af Billedkunstrådet på vegne af [adresse], og

at Kultur- og Idrætsudvalget anbefaler Ernst Nørgaard, Zelma Møller, Danny Nilsson, Bodil Knudsen og Simon Holm som medlemmer af billedkunstrådet, jf. sagsfremstillingen.

Beslutning fra Kultur- og Idrætsudvalget, 8. marts 2022, pkt. 47:

Anbefales.

### Beslutning

De indstillede personer blev valgt til Billedkunstrådet.